section_heading: Spomendan
paragraph_text: Dana 23. rujna 2005. godine Hrvatski sabor je Dopunama »Zakona o blagdanima, spomendanima i neradnim danima u Republici Hrvatskoj« 9. siječnja proglasio spomendanom, kao sjećanje na događaj na kojem je narod Međimurja demokratski odlučio da svoju budućnost vidi u državnom-pravnoj vezi s ostatkom hrvatskog naroda. Dan spomena na donošenje Rezolucije o odcjepljenju Međimurja od mađarske države značajan je radi njezine uloge u povijesnoj težnji očuvanja jedinstvenosti hrvatskog teritorija.